/* KOM/2011/0438 lopullinen - 2011/0189 (NLE) */ Ehdotus NEUVOSTON ASETUS lopullisen polkumyyntitullin käyttöön ottamisesta Kiinan kansantasavallasta peräisin olevan bariumkarbonaatin tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen





PERUSTELUT Ehdotuksen tausta | Ehdotuksen perustelut ja tavoitteet Tämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30. marraskuuta 2009 annetun neuvoston asetuksen (EY) N:o 1225/2009[1], jäljempänä ’perusasetus’, soveltamista Kiinan kansantasavallasta peräisin olevan bariumkarbonaatin tuontiin sovellettavien toimenpiteiden tarkastelua koskevassa menettelyssä. | Yleinen tausta Ehdotus perustuu perusasetuksen soveltamiseen ja tutkimukseen, joka tehtiin perusasetuksessa säädettyjen sisältöä ja menettelyjä koskevien vaatimusten mukaisesti. | Voimassa olevat aiemmat säännökset Heinäkuussa 2005 otettiin neuvoston asetuksella (EY) N:o 1175/2005[2] käyttöön paljouden perustella kannettava lopullinen polkumyyntitulli Kiinasta peräisin olevan bariumkarbonaatin tuonnissa. | Johdonmukaisuus suhteessa unionin muuhun politiikkaan ja muihin tavoitteisiin Ei koske tätä ehdotusta. | Kuulemiset ja vaikutusten arviointi | Intressitahojen kuuleminen | Menettelyn osapuolilla on perusasetuksen säännösten mukaisesti ollut tilaisuus puolustaa etujaan tämän tutkimuksen yhteydessä. | Asiantuntijatiedon käyttö | Ulkopuolisten asiantuntijoiden käyttö ei ollut tarpeen. | Vaikutusten arviointi Ehdotus perustuu perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, mutta se sisältää tyhjentävän luettelon arvioitavista edellytyksistä. | Ehdotukseen liittyvät oikeudelliset näkökohdat | Ehdotetun toimen lyhyt kuvaus Liitteenä oleva ehdotus neuvoston asetukseksi perustuu polkumyynnin jatkumisen todennäköisyyttä ja unionin tuotannonalalle aiheutuvan vahingon jatkumisen todennäköisyyttä koskevan tutkimuksen päätelmiin. Sen vuoksi ehdotetaan, että neuvosto antaa liitteenä olevan ehdotuksen asetukseksi nykyisten toimenpiteiden voimassaolon pidentämiseksi viiden vuoden ajaksi. | Oikeusperusta Neuvoston asetus (EY) N:o 1225/2009, annettu 30. marraskuuta 2009, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta. | Toissijaisuusperiaate Ehdotus kuuluu unionin yksinomaiseen toimivaltaan. Sen vuoksi siihen ei sovelleta toissijaisuusperiaatetta. | Suhteellisuusperiaate Ehdotus on suhteellisuusperiaatteen mukainen, sillä toimintatapa on kuvattu edellä mainitussa perusasetuksessa eikä mahdollisuutta kansallisiin päätöksiin anneta. | Vaatimusta, jonka mukaan unionille, kansallisille hallituksille, alue- ja paikallisviranomaisille, talouden toimijoille ja kansalaisille aiheutuvan taloudellisen tai hallinnollisen rasituksen olisi pysyttävä mahdollisimman pienenä ja sen olisi oltava suhteessa tavoitteeseen, ei sovelleta. | Sääntelytavan valinta | Ehdotettu sääntelytapa: neuvoston asetus. | Muut sääntelytavat eivät tule kyseeseen, sillä perusasetuksessa ei säädetä muista vaihtoehdoista. | Talousarviovaikutukset | Ehdotuksella ei ole vaikutuksia unionin talousarvioon. | 2. 2011/0189 (NLE) Ehdotus NEUVOSTON ASETUS lopullisen polkumyyntitullin käyttöön ottamisesta Kiinan kansantasavallasta peräisin olevan bariumkarbonaatin tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009[3], jäljempänä ’perusasetus’, ja erityisesti sen 9 artiklan 4 kohdan ja 11 artiklan 2, 5 ja 6 kohdan, ottaa huomioon Euroopan komission, jäljempänä ’komissio’, ehdotuksen, jonka se on tehnyt neuvoa-antavaa komiteaa kuultuaan, sekä katsoo seuraavaa: A. MENETTELY 3. Voimassa olevat toimenpiteet 4. Neuvosto otti asetuksella (EY) N:o 1175/2005[4] käyttöön lopullisen polkumyyntitullin Kiinan kansantasavallasta, jäljempänä ’Kiina’, peräisin olevan bariumkarbonaatin (BaCO3) tuonnissa. Lopullisen paljoustullin määrä oli 6,3–56,4 euroa tonnia kohti. 5. Toimenpiteiden voimassaolon päättymistä koskeva tarkastelupyyntö 6. Kiinasta peräisin olevan bariumkarbonaatin tuontiin sovellettavien polkumyyntitoimenpiteiden voimassaolon lähestyvästä päättymisestä julkaistiin maaliskuussa 2010 ilmoitus[5], jonka seurauksena komissio vastaanotti 19 päivänä huhtikuuta 2010 perusasetuksen 11 artiklan 2 kohdan mukaisen tarkastelupyynnön. 7. Toimenpiteiden päättymistä koskevan tarkastelupyynnön jätti Solvay & CPC Barium Strontium GmbH & Co. KG, jäljempänä ’pyynnön esittäjä’, joka on bariumkarbonaatin ainoa tuottaja Euroopan unionissa ja jonka osuus unionin bariumkarbonaatin kokonaistuotannosta on 100 prosenttia. Pyyntö perustui siihen, että toimenpiteiden voimassaolon päättyminen johtaisi todennäköisesti polkumyynnin ja unionin tuotannonalalle aiheutuvan vahingon jatkumiseen. 8. Neuvoa-antavaa komiteaa kuultuaan komissio päätti, että oli olemassa riittävä näyttö perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelun vireille panemiseksi, minkä johdosta se julkaisi Euroopan unionin virallisessa lehdessä tarkastelun vireillepanoa koskevan ilmoituksen[6], jäljempänä ’vireillepanoilmoitus’. 9. Tutkimus 10. Tarkastelua koskeva tutkimusajanjakso ja tarkastelujakso 11. Polkumyynnin ja vahingon jatkumista tai toistumista koskeva tutkimus käsitti 1 päivän heinäkuuta 2009 ja 30 päivän kesäkuuta 2010 välisen ajanjakson, jäljempänä ’tarkastelua koskeva tutkimusajanjakso’. 12. Vahingon jatkumisen todennäköisyyden arvioinnin kannalta merkittävien kehityssuuntien tarkastelu kattoi 1 päivän tammikuuta 2007 ja tarkastelua koskevan tutkimusajanjakson lopun välisen ajanjakson, jäljempänä ’tarkastelujakso’. 13. Tutkimuksen osapuolet 14. Komissio ilmoitti virallisesti tarkastelujen vireillepanosta pyynnön esittäneelle unionin tuottajalle, Kiinassa toimiville vientiä harjoittaville tuottajille, tuojille/kauppiaille, unionissa toimiville käyttäjille, joita asian tiedettiin koskevan, näiden käyttäjien järjestöille, vertailumaan tuottajille sekä Kiinan viranomaisille. 15. Lisäksi komissio antoi osapuolille mahdollisuuden esittää kantansa kirjallisesti ja pyytää saada tulla kuulluiksi tarkastelujen vireillepanoa koskevassa ilmoituksessa asetetussa määräajassa. Kaikkia niitä asianomaisia osapuolia kuultiin, jotka olivat sitä pyytäneet ja osoittaneet, että niiden kuulemiseen oli olemassa erityisiä syitä. 16. Koska pyynnöissä mainittuja vientiä harjoittavia tuottajia on Kiinassa ilmeisen paljon, vireillepanoilmoituksessa esitettiin, että polkumyynnin ja sen jatkumisen todennäköisyyden määrittämisessä käytettäisiin otantamenetelmää perusasetuksen 17 artiklan mukaisesti. 17. Jotta komissio voisi päättää otannan tarpeellisuudesta ja tarvittaessa valita otoksen, kaikkia vientiä harjoittavia tuottajia pyydettiin ilmoittautumaan komissiolle ja toimittamaan vireillepanoilmoituksen mukaisesti perustiedot tarkasteltavana olevaan tuotteeseen liittyvästä toiminnastaan 1 päivän heinäkuuta 2009 ja 30 päivän kesäkuuta 2010 väliseltä ajalta. 18. Komissio sai vastauksia vain kolmelta kiinalaiselta yritykseltä tai yritysryhmältä, minkä vuoksi päätettiin, että otanta ei ollut tarpeen kiinalaisten vientiä harjoittavien tuottajien osalta. 19. Komissio lähetti kyselylomakkeen kaikille osapuolille, joita asian tiedettiin koskevan, ja niille, jotka olivat pyytäneet kyselylomakkeen vireillepanoilmoituksessa asetetussa määräajassa. 20. Vastauksia kyselylomakkeeseen saatiin pyynnön esittäneeltä unionin tuottajalta ja siihen etuyhteydessä olevalta edustajalta, yhdeksältä käyttäjältä, neljältä tuojalta, kahdelta kiinalaiselta viejältä/tuottajalta sekä kahdelta tuottajalta mahdollisissa vertailumaissa. Yksi kiinalaisista vientiä harjoittavista tuottajista, joka vastasi otantakyselyyn, päätti olla toimimatta yhteistyössä myöhemmin menettelyssä. 21. Komissio hankki ja tarkasti kaikki polkumyynnin ja vahingon jatkumisen todennäköisyyden määrittämisen sekä unionin edun määrittämisen kannalta tarpeellisina pitämänsä tiedot. Tarkastuskäyntejä tehtiin seuraavien yritysten toimitiloihin: a) Pyynnön esittänyt unionin tuottaja - Solvay & CPC Barium Strontium GmbH & Co. KG, Hannover ja siihen etuyhteydessä oleva yritys Solvay Bario e Derivati SpA., Massa b) Kiinassa toimivat vientiä harjoittavat tuottajat - Zaozhuang Yongli Chemical Co., Ltd., Shangdong - Guizhou Red Star Developing Import & Export Co., Ltd., Guizhou c) Vertailumaan (Intia) tuottaja - Solvay Vishnu Barium Private Limited, Hyderabad d) Maahantuojat - Norkem Limited, Knutsford, Yhdistynyt kuningaskunta - L'Aprochimide Srl, Muggio, Italia e) Käyttäjät - Technische Glass Illmenau GmbH, Illmenau, Saksa. B. TARKASTELTAVANA OLEVA TUOTE JA SAMANKALTAINEN TUOTE 22. Tarkasteltavana oleva tuote 23. Tarkasteltavana oleva tuote on sama kuin edeltävässä tutkimuksessa, ja se määritellään seuraavasti: tällä hetkellä CN-koodiin ex 2836 60 00 kuuluva Kiinasta peräisin oleva bariumkarbonaatti, jonka strontiumpitoisuus on enemmän kuin 0,07 painoprosenttia ja rikkipitoisuus enemmän kuin 0,0015 painoprosenttia, joko jauheena, puristettuina rakeina tai kalsinoituina rakeina. 24. Bariumkarbonaattia käytetään pääasiassa tiili- ja laattateollisuudessa, keramiikkasektorilla sekä ferriitin tuotannossa. Sitä käytettiin aiemmin katodisädetelevisioputkien (CRT) tuotannossa, mutta tämä sovellus on hävinnyt EU:sta ja korvautunut LCD- ja plasmanäytöillä. 25. Samankaltainen tuote 26. Alkuperäisen tutkimuksen tavoin tässäkin menettelyssä kävi ilmi, että Kiinassa valmistetulla ja unioniin viedyllä bariumkarbonaatilla, vertailumaassa (Intiassa) tuotetulla ja sen kotimarkkinoilla myydyllä bariumkarbonaatilla sekä pyynnön esittäneen unionin tuottajan unionissa valmistamalla ja myymällä bariumkarbonaatilla on samat fysikaaliset ja kemialliset perusominaisuudet sekä samat peruskäyttötarkoitukset. 27. Tämän vuoksi kyseisten tuotteiden katsotaan olevan perusasetuksen 1 artiklan 4 kohdassa tarkoitettuja samankaltaisia tuotteita. C. POLKUMYYNTI 28. Perusasetuksen 11 artiklan 2 kohdan mukaisesti tutkittiin, johtaisiko nykyisten toimenpiteiden voimassaolon päättyminen todennäköisesti polkumyynnin jatkumiseen. 29. Yleistä 30. Tiedossa olleista 16:sta kiinalaisesta vientiä harjoittavasta tuottajasta, joihin otettiin yhteyttä toimenpiteiden päättymistä koskevan tarkastelun vireillepanon yhteydessä, kolme vastasi otantakyselyyn mutta vain kaksi toimi täysimääräisesti yhteistyössä komission kanssa ja palautti täytetyn kyselylomakkeen. 31. Vertailumaa 32. Koska Kiina on siirtymätalousmaa, perusasetuksen 2 artiklan 7 kohdan a alakohdan mukaan normaaliarvo niille vientiä harjoittaville tuottajille, joille ei myönnetä markkinatalouskohtelua, on määritettävä markkinataloutta toteuttavassa kolmannessa maassa, jäljempänä ’vertailumaa’, sovellettujen hintojen tai niiden laskennallisen arvon perusteella. 33. Alkuperäisessä tutkimuksessa vertailumaana käytettiin Yhdysvaltoja, jota ehdotettiin tässäkin tutkimuksessa normaaliarvon määrittämistä varten. Katsottiin kuitenkin, että on tarpeen varmistaa, onko maa edelleen soveltuva tässä toimenpiteiden päättymistä koskevassa tarkastelussa. Kaikkiin tiedossa oleviin bariumkarbonaatin tuottajiin eri puolilla maailmaa, esimerkiksi Brasiliassa, Intiassa, Japanissa ja Yhdysvalloissa, otettiin yhteyttä kirjeitse. Vastauksia saatiin kahdelta tuottajalta, yhdeltä Yhdysvalloista ja yhdeltä Intiasta. 34. Erilaiset kriteerit, kuten kokonaistuotanto, tuottajien lukumäärä, kilpailu markkinoilla, kokonaistuonti, polkumyyntitullit ja muut tullit Yhdysvaltojen ja Intian kotimarkkinoilla analysoitiin huolellisesti, minkä jälkeen päätettiin valita vertailumaaksi Intia. Intian valintaa pidettiin perusasetuksen 2 artiklan 7 kohdan mukaisesti tarkoituksenmukaisempana kuin Yhdysvaltojen Intian suurempien markkinoiden, suuremman tuontimäärän ja kotimarkkinoilla tämän tuotteen osalta vallitsevan ankaran kilpailun vuoksi. Yksikään osapuoli ei esittänyt tältä osin huomautuksia tai vastaväitteitä. Tämän vuoksi niiden vientiä harjoittavien tuottajien normaaliarvo, joille ei myönnetty markkinatalouskohtelua, perustui intialaisen tuottajan toimittamiin tietoihin. 35. Polkumyynnillä tapahtunut tuonti tarkastelua koskevan tutkimusajanjakson aikana 36. Normaaliarvo 37. Komissio tutki perusasetuksen 2 artiklan 2 kohdan mukaisesti alkuperäisessä tutkimuksessa markkinatalouskohtelun saaneen yrityksen osalta, oliko sen bariumkarbonaatin kotimarkkinamyynti riippumattomille asiakkaille tarkastelua koskevalla tutkimusajanjaksolla edustavaa eli oliko kyseisen myynnin kokonaismäärä vähintään 5 prosenttia tarkasteltavana olevan tuotteen vientimyynnistä unioniin. Tutkimus osoitti, että myynti ei ollut edustavaa, minkä vuoksi normaaliarvo oli muodostettava laskennallisesti. Määritetty normaaliarvo perustui kokonaistuotantokustannuksiin, joihin lisättiin yrityksen myynti-, yleis- ja hallintokustannukset sekä samankaltaisen tuotteen kotimarkkinamyynnistä tavanomaisessa kaupankäynnissä saavutettu voitto. 38. Yritykselle, jolle ei alkuperäisessä tutkimuksessa myönnetty markkinatalouskohtelua, määritettiin normaaliarvo perusasetuksen 2 artiklan 7 kohdan a alakohdan mukaisesti yhteistyössä toimineelta vertailumaan tuottajalta saatujen tietojen perusteella. 39. Aluksi tutkittiin, oliko samankaltaisen tuotteen kotimarkkinamyynnin kokonaismäärä riippumattomille asiakkaille edustava perusasetuksen 2 artiklan 2 kohdan mukaisesti eli oliko myynnin määrä vähintään 5 prosenttia tarkasteltavana olevan tuotteen unioniin suuntautuvan viennin kokonaismäärästä. Intialaisen yhteistyössä toimineen tuottajan kotimarkkinamyynti katsottiin riittävän edustavaksi tarkastelua koskevalla tutkimusajanjaksolla. 40. Tämän jälkeen komissio selvitti, voidaanko samankaltaisen tuotteen kotimarkkinamyynnin katsoa tapahtuneen perusasetuksen 2 artiklan 4 kohdan mukaisesti tavanomaisessa kaupankäynnissä. Tämä tehtiin määrittämällä, kuinka suuri osuus samankaltaisen tuotteen intialaisten markkinoiden riippumattomille asiakkaille suuntautuneesta kotimarkkinamyynnistä oli ollut kannattavaa tarkastelua koskevalla tutkimusajanjaksolla. Koska tarkastelua koskevalla tutkimusajanjaksolla ei ollut samankaltaisen tuotteen kannattavaa myyntiä, normaaliarvo oli muodostettava laskennallisesti. Normaaliarvo perustui kyseisen tuottajan kokonaistuotantokustannuksiin, joihin lisättiin kohtuullinen määrä myynti-, yleis- ja hallintokustannuksia sekä kohtuullinen voittomarginaali perusasetuksen 2 artiklan 6 kohdan c alakohdan mukaisesti. Samankaltaisen tuotteen valmistuskustannuksiin lisätyt myynti-, yleis- ja hallintokustannukset (10,6 %) ja voittomarginaali (7,2 %) olivat samat kuin alkuperäisessä tutkimuksessa käytetyt. Mitään sellaisia tietoja ei toimitettu, jotka olisivat osoittaneet, että nämä määrät eivät olleet kohtuullisia tai että käytetty voittotaso ylittäisi voiton, jonka muut viejät tai tuottajat tavallisesti saavat samaan yleiseen luokkaan kuuluvien tuotteiden myynnissä alkuperämaan kotimarkkinoilla. 41. Vientihinta 42. Yhteistyössä toimineiden vientiä harjoittavien tuottajien vientimyynti unioniin suuntautui kokonaisuudessaan suoraan unionissa sijaitseville riippumattomille asiakkaille, ja sen vuoksi vientihinta määritettiin perusasetuksen 2 artiklan 8 kohdan mukaisesti tosiasiallisesti maksettujen tai maksettavien hintojen perusteella. 43. Vertailu 44. Normaaliarvoa ja vientihintaa verrattiin noudettuna lähettäjältä -tasolla. 45. Normaaliarvon ja vientihinnan tasapuolisen vertailun varmistamiseksi otettiin perusasetuksen 2 artiklan 10 kohdan mukaisesti asianmukaisesti huomioon oikaisujen muodossa tietyt kuljetuskustannusten ja palkkioiden erot, jotka vaikuttivat hintoihin ja niiden vertailukelpoisuuteen. 46. Polkumyyntimarginaali 47. Polkumyyntimarginaali määritettiin perusasetuksen 2 artiklan 11 kohdan mukaisesti vertaamalla normaaliarvon painotettua keskiarvoa ja vientihintojen painotettua keskiarvoa samassa kaupan portaassa. 48. Vertailussa kävi ilmi, että yritys, jolle myönnettiin markkinatalouskohtelu alkuperäisessä tutkimuksessa, jatkoi polkumyyntiä aiempaa korkeammilla tasoilla. 49. Sen yrityksen osalta, jolle ei myönnetty markkinatalouskohtelua alkuperäisessä tutkimuksessa, vertailu tehtiin perusasetuksen 2 artiklan 11 kohdan mukaisesti, ja se osoitti merkittävää polkumyyntiä. Tämän yrityksen osuus on 98 prosenttia viennistä, johon jäännöstullia sovelletaan, eivätkä loput vientiä harjoittavat tuottajat, jotka eivät toimineet yhteistyössä tutkimuksessa, eli 2 prosenttia, voi vaikuttaa havaittuun polkumyyntimarginaaliin. Kun lisäksi otetaan huomioon niiden yhteistyöstä kieltäytyminen, katsotaan että ne eivät voi harjoittaa polkumyyntiä alemmalla tasolla kuin yhteistyössä toiminut yritys. D. POLKUMYYNNIN JATKUMISEN TODENNÄKÖISYYS 50. Perusasetuksen 11 artiklan 2 kohdan mukaisesti tutkittiin, olisiko polkumyynnin jatkuminen todennäköistä, jos toimenpiteet kumottaisiin. 51. Polkumyynnin jatkumisen todennäköisyyden määrittämiseksi tarkasteltiin tuotannon ja tuotantokapasiteetin kehittymistä Kiinassa sekä Euroopan unioniin ja muiden kolmansien maiden markkinoille suuntautuvan vientimyynnin todennäköistä kehitystä. 52. Valituksen mukaan Kiina on selvästi suurin bariumkarbonaatin tuottaja maailmassa. Lisäksi Kiina on myös baryytin suurin tuottaja; baryytti on tärkein raaka-aine tarkasteltavana olevan tuotteen tuotannossa. Pelkästään kahden yhteistyössä toimineen yrityksen tuotantokapasiteetti on 331 000 tonnia vuodessa, mikä on noin kolme kertaa EU:n kulutus tarkastelua koskevalla tutkimusajanjaksolla. Tämän lisäksi näiden kahden yrityksen käyttämätön kapasiteetti yhteensä on 34 000 tonnia, mikä riittää kattamaan puolet EU:n kulutuksesta. 53. Kolmella maailmanlaajuisesti suurella bariumkarbonaatin tuottajalla (Yhdysvalloilla, Intialla ja Brasilialla) on voimassa polkumyyntitoimenpiteitä Kiinasta tuotavaa bariumkarbonaattia kohtaan. Voidaan päätellä, että kun otetaan huomioon Kiinassa käytettävissä oleva merkittävä kapasiteetti ja polkumyyntikäytännöt useilla markkinoilla, jos toimenpiteet kumotaan, EU:n markkinoille suunnataan lisämääriä. 54. Kiinalaiseen tuontiin kohdistuvien polkumyyntitoimenpiteiden voimassaolosta huolimatta kiinalaiset vientiä harjoittavat tuottajat ovat onnistuneet viemään merkittäviä määriä EU:n markkinoille tarkastelua koskevalla tutkimusajanjaksolla (keskihinnalla 251 euroa/tonni) ja kasvattamaan markkinaosuuttaan EU:ssa, mikä osoittaa, että kiinalaiset viejät ovat kiinnostuneita EU:n markkinoista. 55. Kiinan vientitilastojen perusteella on vieläkin selvempää, että EU on kiinalaisille vientiä harjoittaville tuottajille houkutteleva markkina-alue, sillä ne ovat yltäneet joihinkin korkeimmista vientihinnoistaan (vaikkakin polkumyynnillä) harjoittaessaan vientiä EU:hun. Kiinan vientitilastojen mukaan keskimääräinen myyntihinta EU:hun tarkastelua koskevalla tutkimusajanjaksolla oli 269 Yhdysvaltojen dollaria (vapaasti aluksessa -tasolla), kun keskimääräinen vientihinta Intiaan oli 220 dollaria. 56. Kiinan vientitilastot osoittivat, että vaikka bariumkarbonaatin tärkein käyttökohde (katodisädetelevisioputkien tuotanto) päättyi, Kiinan vienti on lisääntynyt maailmanlaajuisesti 130 000 tonnista (vuonna 2009) 158 000 tonniin (vuonna 2010). 57. Jos toimenpiteet kumotaan, on odotettavissa, että Kiinan valtavan käyttämättömän tuotantokapasiteetin vuoksi kiinalainen vienti erittäin todennäköisesti suuntautuu EU:hun. Tätä päätelmää tukee se, että suuret markkinat eri puolilla maailmaa (Yhdysvallat, Intia ja Brasilia) on suojattu korkeilla polkumyyntitulleilla. 58. Tämä tuonti todennäköisesti tapahtuisi edelleen polkumyyntihinnoilla, koska ei ole merkkejä siitä, että viejät muuttaisivat hinnoittelukäytäntöään, jos toimenpiteet kumottaisiin. 59. Näin ollen päätellään, että polkumyynnin jatkuminen on todennäköistä. E. UNIONIN TUOTANNONALAN MÄÄRITELMÄ 60. Ainoan yhteistyössä toimineen unionin tuottajan osuus unionin bariumkarbonaatin tuotannosta tarkastelua koskevalla tutkimusajanjaksolla oli 100 prosenttia. Sen vuoksi katsotaan, että se muodostaa perusasetuksen 4 artiklan 1 kohdassa ja 5 artiklan 4 kohdassa tarkoitetun unionin tuotannonalan. F. TILANNE UNIONIN MARKKINOILLA 61. Unionin kulutus Taulukko 1: Unionin kulutus 2007 | 2008 | 2009 | Tarkastelua koskeva tutkimusajanjakso | Kulutus (tonnia) | 123 354 | 104 037 | 62 637 | 76 560 | Indeksi | 100 | 84 | 51 | 62 | Lähde: Unionin tuotannonalan tarkistetut kyselyvastaukset ja Eurostatin tilastot. 62. Unionin kulutus on laskettu yhdistämällä unionin tuotannonalan myyntimäärä unionissa ja tuontimäärä kolmansista maista Eurostatin tietojen perusteella. 63. Kuten taulukosta 1 näkyy, tällä perusteella unionin kulutus laski merkittävästi eli 38 prosenttia tarkastelujaksolla; tämä selittyy pääasiassa CRT-tuotantotoiminnan häviämisellä EU:sta. 64. Kiinasta tulevan tuonnin määrä, markkinaosuus ja hinnat Taulukko 2: Kiinasta tulevan tuonnin määrä, markkinaosuus ja hinta 2007 | 2008 | 2009 | Tarkastelua koskeva tutkimusajanjakso | Tuonnin määrä (tonnia) | 76 306 | 64 573 | 37 341 | 48 720 | Indeksi | 100 | 85 | 49 | 64 | Markkinaosuus | 61,9 % | 62,1 % | 59,6 % | 63,6 % | Indeksi | 100 | 100 | 96 | 103 | CIF-tuontihinta (euroa/tonni) | 230 | 257 | 239 | 251 | Indeksi | 100 | 112 | 104 | 109 | Lähde: Eurostatin tilastot. 65. Tuonti Kiinasta laski tarkastelujaksolla 36 prosenttia ja unionin kulutus laski 38 prosenttia. Voimassa olevista polkumyyntitoimenpiteistä ja kulutuksen laskusta huolimatta Kiinan markkinaosuus kasvoi kolme prosenttiyksikköä tarkastelujaksolla. 66. Kiinasta tulevan tuonnin keskimääräiset hinnat nousivat tarkastelujakson aikana 9 prosenttia. Suurin hinnannousu tapahtui vuosien 2007 ja 2008 välillä, ja vuonna 2009 hinnat putosivat kohotakseen jälleen tarkastelua koskevalla tutkimusajanjaksolla. 67. Unionin tuotannonalan keskimääräistä noudettuna lähettäjältä -hintaa verrattiin Kiinan keskimääräisiin cif-tuontihintoihin unionin rajalla. Nämä hinnat johdettiin Eurostatin luvuista, ja ne sisälsivät tuonnin jälkeiset kustannukset, tullimaksut ja polkumyyntitullit. Vertailu osoitti, että tarkastelua koskevalla tutkimusajanjaksolla Kiinan tuontihinnat alittivat unionin tuotannonalan myyntihinnat 37,9 prosentilla. Näiden seikkojen perusteella voitiin todeta, että jos toimenpiteet eivät olisi olleet voimassa, kiinalaiset tuontihinnat olisivat alittaneet unionin tuotannonalan hinnat 44,1 prosentilla. 68. Muista kolmansista maista tulevan tuonnin määrä ja markkinaosuus 69. Muista kolmansista maista kuin Kiinasta tulevan bariumkarbonaatin tuonnin kokonaismäärät olivat merkityksettömiä ja edustivat alle yhtä prosenttia unionin kulutuksesta tarkastelujaksolla. 70. On huomattava, että muista kolmansista maista tulevan tuonnin hinnat eivät alittaneet unionin hintoja tarkastelua koskevalla tutkimusajanjaksolla. 71. Unionin tuotannonalan taloudellinen tilanne 72. Tuotanto, tuotantokapasiteetti ja kapasiteetin käyttöaste 73. Koska unionin tuotannonala koostuu ainoastaan yhdestä tuottajasta, tuotantoa, tuotantokapasiteettia ja kapasiteetin käyttöastetta koskevat tiedot ilmoitetaan indeksoituna. Taulukko 3: Unionin tuotanto, tuotantokapasiteetti ja kapasiteetin käyttöaste Indeksi | 2007 | 2008 | 2009 | Tarkastelua koskeva tutkimusajanjakso | Tuotanto | 100 | 79 | 36 | 47 | Tuotantokapasiteetti | 100 | 100 | 100 | 100 | Kapasiteetin käyttöaste | 100 | 79 | 36 | 47 | Lähde: Unionin tuotannonalan tarkistetut kyselyvastaukset. 74. Unionin tuotannonalan tuotanto väheni tarkastelujakson aikana 53 prosenttia. Unionin tuotannonala on mukauttanut tuotantomalliaan vuodesta 2003 lähtien, jotta se pystyisi riittävästi vastaamaan uuteen markkinatilanteeseen ja CRTT-näyttötoiminnan häviämiseen EU:ssa. Tämän seurauksena tuotantokapasiteettia vähennettiin yli 50 prosenttia, ja tarkasteltavana olevaa tuotetta tuotetaan nyt vuorotellen samoilla laitteilla kuin strontiumkarbonaattia (SrCO3). 75. Unionin tuotannonalan tuotantokapasiteetti pysytteli samana tarkastelujakson aikana. Kapasiteetin käyttöaste kehittyi näin ollen samalla tavalla kuin tuotantomäärät. 76. Varastot Taulukko 4: Varastot 2007 | 2008 | 2009 | Tarkastelua koskeva tutkimusajanjakso | Indeksi | 100 | 97 | 41 | 41 | Lähde: Unionin tuotannonalan tarkistetut kyselyvastaukset. 77. Varastot kutistuivat tarkastelujaksolla 59 prosenttia. Tämä johtui vähentyneestä kysynnästä ja EU:n tuotannonalan kyvystä mukautua uuteen markkinatilanteeseen. 78. Myyntimäärä ja -hinnat Taulukko 5: Myyntimäärä, arvo ja yksikkömyyntihinta 2007 | 2008 | 2009 | Tarkastelua koskeva tutkimusajanjakso | Myynnin määrä (indeksi) | 100 | 84 | 53 | 59 | Myynnin arvo (indeksi) | 100 | 92 | 66 | 73 | Yksikkömyyntihinta (indeksi) | 100 | 109 | 124 | 123 | Lähde: Unionin tuotannonalan tarkistetut kyselyvastaukset. 79. Unionin tuotannonalan myyntimäärä laski tarkastelujaksolla 41 prosenttia. Suurin lasku tapahtui vuonna 2009 yleisen talouden taantuman vuoksi. Näin ollen unionin tuotannonalan myyntimäärä laski suhteessa enemmän kuin EU:n kulutus samalla kaudella. Myynnin arvon lasku ei ollut niin merkittävää kuin määrän, koska unionin tuotannonala onnistui nostamaan hintatasoaan tarkastelujaksolla, ja yksikkömyyntihinnat kohosivat 23 prosentilla. 80. Markkinaosuus ja kasvu Taulukko 6: Unionin tuotannonalan markkinaosuus 2007 | 2008 | 2009 | Tarkastelua koskeva tutkimusajanjakso | Indeksi | 100 | 100 | 105 | 95 | Lähde: Unionin tuotannonalan tarkistetut kyselyvastaukset, Eurostatin oikaistut tilastot. 81. Unionin tuotannonalan markkinaosuus kasvoi 5 prosenttia vuonna 2009 ennen kuin se putosi merkittävästi, 10 prosenttia, tarkastelua koskevalla tutkimusajanjaksolla. Tämä osoittaa, että kun markkinat eivät kasvaneet, unionin tuotannonala ei pystynyt säilyttämään markkinaosuuttaan. 82. Työllisyys, tuottavuus ja palkat Taulukko 7: Työllisyys, palkat ja tuottavuus 2007 | 2008 | 2009 | Tarkastelua koskeva tutkimusajanjakso | Työllisyys (indeksi) | 100 | 87 | 55 | 57 | Palkat (euroa/työntekijä; indeksi) | 100 | 108 | 106 | 113 | Tuottavuus (indeksi) | 100 | 91 | 65 | 82 | Lähde: Unionin tuotannonalan tarkistetut kyselyvastaukset. 83. Työllisyys laski merkittävästi tarkastelujaksolla talouden taantuman ja uuden markkinatilanteen seurauksena. Keskimääräiset palkat nousivat 13 prosenttia korkean inflaatioprosentin takia, ja tämä vaikutti suoraan palkkaindeksiin. Tuottavuus laski 18 prosenttia samalla kaudella seurauksena tuotantomäärän laskusta, jota työntekijöiden määrän vähentäminen ei kompensoinut. 84. Kannattavuus Taulukko 8: Kannattavuus 2007 | 2008 | 2009 | Tarkastelua koskeva tutkimusajanjakso | Indeksi | -100 | -192 | -351 | -206 | Lähde: Unionin tuotannonalan tarkistetut kyselyvastaukset. 85. Unionin tuotannonalan kannattavuus laski yli 106 prosenttia tarkastelujaksolla talouden taantuman ja CRTT-näyttöjen häviämisen takia; nämä molemmat vaikuttivat myyntimääriin ja tuotantokustannuksiin. Tuotannonala teki jatkuvasti tappiota koko tarkastelujakson. 86. Investoinnit, investointien tuotto ja pääoman saanti Taulukko 9: Investoinnit ja investointien tuotto 2007 | 2008 | 2009 | Tarkastelua koskeva tutkimusajanjakso | Investoinnit (indeksi) | 100 | 82 | 90 | 97 | Investointien tuotto (indeksi) | -100 | -251 | -506 | -176 | Lähde: Unionin tuotannonalan tarkistetut kyselyvastaukset. 87. Investoinnit pysyivät vakaalla tasolla tarkastelujakson aikana. Unionin tuotannonalan tekemät investoinnit kirjattiin tehdyiksi sinä vuonna, jona ne tehtiin. Investointien tuotto (voitto ilmaistuna prosentteina investoinneista vuotta kohti) kehittyi negatiivisesti tarkastelujaksolla samalla tavalla kannattavuuden kanssa. 88. Tutkimuksessa ei saatu mitään näyttöä siitä, että unionin tuotannonalalla olisi ollut suurempia ongelmia pääoman saannissa. On kuitenkin huomattava, että tarkastelujaksolla tehdyt investoinnit eivät olleet merkittäviä. 89. Kassavirta Taulukko 10: Kassavirta 2007 | 2008 | 2009 | Tarkastelua koskeva tutkimusajanjakso | Indeksi | -100 | -83 | 25 | 32 | Lähde: Unionin tuotannonalan tarkistetut kyselyvastaukset. 90. Kassavirta parani merkittävästi tarkastelujaksolla, kun varastot pienenivät. 91. Polkumyyntimarginaalin suuruus 92. Voimassa olevista toimenpiteistä huolimatta polkumyynti jatkui tarkastelua koskevalla tutkimusajanjaksolla vielä alkuperäisessä tutkimuksessa määritettyä tasoa korkeammalla tasolla, mikä pääteltiin sekä yhteistyössä toimineilta vientiä harjoittavilta tuottajilta että Eurostatilta saatujen tietojen perusteella. 93. Aiemman polkumyynnin vaikutuksista toipuminen 94. Unioni tuotannonala, joka oli yleisen talouden taantuman ja yhden merkittävän sovelluksen poistumisen vuoksi negatiivisessa taloudellisessa tilanteessa, ei pystynyt toipumaan aiemman polkumyynnin vaikutuksista etenkään myyntimäärien, myyntihintojen ja kannattavuuden suhteen. Lisäksi havaittiin, että polkumyynti jatkui tarkastelua koskevalla tutkimusajanjaksolla. 95. Unionin tuotannonalan vientitoiminta Taulukko 11: Unionin tuotannonalan vientimäärät 2007 | 2008 | 2009 | Tarkastelua koskeva tutkimusajanjakso | Indeksi | 100 | 86 | 45 | 66 | Lähde: Unionin tuotannonalan tarkistetut kyselyvastaukset. 96. Unionin tuotannonalan bariumkarbonaatin vienti laski 34 prosenttia tarkastelujaksolla. Unionin tuotannonala pystyi viemään vain vähäisiä määriä, koska kiinalainen vienti aiheutti vakavaa kilpailua muilla kuin EU:n markkinoilla. Vientimäärän laskua tarkastelujaksolla selittää myös talouden taantuma. 97. Unionin tuotannonalan tilannetta koskevat päätelmät 98. Kaikki tärkeimmät vahinkoindikaattorit, kuten myyntimäärä, kannattavuus, tuotanto, työllisyys ja tuottavuus, osoittivat negatiivista kehitystä tarkastelujaksolla, mutta polkumyynnin vastaiset toimenpiteet helpottivat unionin tuotannonalan tilannetta. 99. Unionin tuotannonalan hieman laskeva markkinaosuus osoitti, että voimassa olevista toimenpiteistä ja markkinakulutuksen vähenemisestä huolimatta Kiinasta tuleva tuonti sulki pois muut maat markkinoilta ja lisäksi myös paransi markkinaosuuttaan unionin tuotannonalan kustannuksella. 100. Päätelmänä voidaan todeta, että unionin tuotannonalaa kuvaavien indikaattorien negatiivisen kehityksen perusteella sille aiheutui edelleen merkittävää vahinkoa tarkastelujaksolla. Sen vuoksi tarkasteltiin, onko vahingon jatkuminen todennäköistä, jos toimenpiteiden annetaan raueta. G. VAHINGON JATKUMISEN TODENNÄKÖISYYS 101. Tiivistelmä polkumyynnin jatkumisen ja vahingollisen polkumyynnin toistumisen todennäköisyyttä koskevasta tarkastelusta 102. Kulutus EU:n markkinoilla siis laski merkittävästi alkuperäisen tutkimuksen jälkeen CRT-näyttöjen katoamisen ja talouden taantuman vuoksi. Näissä olosuhteissa Kiinasta tulevan tuonnin markkinaosuus on kasvanut yli 15 prosenttia, kun taas unionin tuotannonalan markkinaosuus ja kolmansista maista tuleva tuonti pienenivät merkittävästi. Tämä osoittaa, että voimassa olevista toimenpiteistä ja EU:n laskevasta kulutuksesta huolimatta kiinalaiset vientiä harjoittavat tuottajat olivat edelleen kiinnostuneita EU:n markkinoista ja pystyivät sulkemaan muut kolmannet maat pois EU:n markkinoilta. 103. Kiinalaiset vientiä harjoittavat tuottajathan jatkoivat polkumyyntiä ja unionin tuotannonalan hintojen alittamista erittäin merkittävästi tarkastelua koskevalla tutkimusajanjaksolla. Tämän perusteella ei ole syytä uskoa, että kiinalaisyritykset lopettaisivat polkumyynnin ja unionin tuotannonalan hintojen alittamisen jatkossakaan. 104. Tutkimus osoitti, että kiinalaisilla tuottajilla oli tarkastelua koskevalla tutkimusajanjaksolla paljon käyttämätöntä kapasiteettia, noin 280 000 tonnia. Tämä on yli kolme kertaa EU:n markkinoiden koko tarkastelua koskevalla tutkimusajanjaksolla. Siitä huolimatta, että kysynnän odotetaan kasvavan Kiinassa, ylikapasiteetin odotetaan säilyvän erittäin merkittävällä tasolla tulevina vuosina. 105. Unionin markkinat ovat Kiinan tärkein vientikohde. Muut suuret vientimarkkinat, kuten Yhdysvallat ja Intia, soveltavat korkeita[7] polkumyyntitoimenpiteitä Kiinasta peräisin olevaan bariumkarbonaattiin. Nämä markkinat ovat tämän vuoksi käytännössä suljetut kiinalaiselta vienniltä. Koska unionin markkinat kiinnostavat vientiä harjoittavia kiinalaisia tuottajia, on odotettavissa, että jos toimenpiteet kumotaan, merkittävä vientimäärä suuntautuu unionin markkinoille, mikä painaa hintoja voimakkaasti alaspäin. 106. Vahingon jatkumisen todennäköisyyttä koskevat päätelmät 107. Edellä esitetyn perusteella katsottiin, että jos toimenpiteet kumotaan, Kiinasta polkumyynnillä tapahtuva tuonti unioniin todennäköisesti kasvaisi huomattavasti ja painaisi hintoja alaspäin. Tällainen tilanne johtaisi todennäköisesti unionin tuotannonalan häviämiseen keskipitkällä aikavälillä, kun pienempien myyntimäärien vuoksi EU:n tuotannonala ei pystyisi keventämään kiinteitä kustannuksia riittävästi eikä saavuttamaan riittävää hintatasoa. Vahingon jatkuminen korostui tarkastelujaksolla talouden taantuman ja merkittävän tuotantosovelluksen häviämisen vuoksi. 108. Tarkastelua koskevan tutkimusajanjakson jälkeinen kehitys 109. Vaikka Kiinan tuontihinnat kohosivat 17,8 prosenttia tarkastelujakson lopusta helmikuuhun 2011 ja unionin tuotannonalan myyntihinnat kohosivat vain noin 7 prosenttia samalla kaudella, Kiinasta tuleva tuonti alitti edelleen EU:n hinnat yli 15 prosenttia tarkastelua koskevan tutkimusajanjakson jälkeen. H. UNIONIN ETU 110. Alustavat huomiot 111. Perusasetuksen 21 artiklan mukaisesti tutkittiin, olisiko nykyisten polkumyynnin vastaisten toimenpiteiden voimassa pitäminen kaiken kaikkiaan unionin edun vastaista. Unionin etua määritettäessä arvioitiin kaikki asiaan liittyvät etunäkökohdat eli unionin tuotannonalan sekä tarkasteltavana olevan tuotteen tuojien ja käyttäjien edut. 112. Koska tämä tutkimus on toimenpiteiden voimassaolon päättymistä koskeva tarkastelu, siinä on arvioitava tilannetta, jossa polkumyyntitoimenpiteet ovat jo olleet voimassa, sekä mahdollisia nykyisistä toimenpiteistä asianomaisille osapuolille mahdollisesti aiheutuneita kohtuuttomia haittavaikutuksia. 113. Tällä perusteella tutkittiin, oliko pakottavia syitä, joiden johdosta olisi pääteltävä, että tässä tapauksessa toimenpiteiden jatkaminen ei ole unionin edun mukaista polkumyynnin ja vahingon toistumisen todennäköisyyttä koskevista päätelmistä huolimatta. 114. Unionin tuotannonalan etu 115. Tutkimuksessa kävi ilmi, että unionin tuotannonala toimi erittäin kustannustehokkaasti. Se vähensi työntekijöiden määrää ja muutti tuotantomalleja mukautuakseen uuteen markkinatilanteeseen ja varmistaakseen tuotannon jatkuvuuden laitoksessa, jossa tuotetaan vuorotellen bariumkarbonaattia ja strontiumkarbonaattia (ks. 53 kappale). Vaikka toimenpiteet eivät vaikuttaneet unionin tuotannonalan taloudellisen tilanteen kohenemiseen, niillä oli lieventävä vaikutus siihen. Ilman toimenpiteitä on todennäköistä, että EU:n markkinoille olisi tulvinut halvoin hinnoin tuontia Kiinasta, ja unionin tuotannonalan olisi täytynyt lopettaa toimintansa. 116. Kuten edellä todettiin, unionin tuotannonalan tuotantomalli perustuu kahteen tuotteeseen, jotka ovat toisistaan riippuvaisia, eli molempien tuotteiden riittävä myyntimäärä on välttämätön, jotta voidaan keventää kiinteitä kustannuksia. Jos toimenpiteiden annetaan raueta, polkumyyntituonnin odotettu lisääntyminen johtaa merkittävään bariumkarbonaatin tuotannon vähentämiseen, joka puolestaan tekee strontiumkarbonaatin tuotannosta vähemmän kannattavaa, mikä johtaa lopulta koko laitoksen sulkemiseen. 117. Edellä esitetyn perusteella pääteltiin, että on unionin tuotannonalan edun mukaista, että toimenpiteet Kiinasta polkumyynnillä tulevaa tuontia kohtaan pidetään voimassa. 118. Etuyhteydettömien tuojien etu 119. Komissio lähetti kyselylomakkeet kaikille tiedossa olleille etuyhteydettömille tuojille. Vastaukset saatiin neljältä etuyhteydettömältä tuojalta. Kaksi näistä tuojista toimi lietteen tuotannossa; liete on liuos, jossa on bariumkarbonaattia, lisäaineita ja vettä ja joka on tarkoitettu tiiliteollisuuden käyttöön. 120. Tuojat totesivat, että polkumyyntitullien käyttöönotto oli työntänyt hintoja ylöspäin. Tältä osin on huomattava, että tällaisia eroja ei ollut enää nähtävissä, koska vientihinnat EU:hun verrattuna keskimääräisiin hintoihin kaikille muille kuin EU:n markkinoille olivat samalla tasolla tarkastelua koskevalla tutkimusajanjaksolla.[8] 121. Tuojat totesivat myös, että EU:n markkinoilla ei ollut puutetta bariumkarbonaatista, vaikka niiden oli yhä vaikeampi saada bariumkarbonaattia Kiinasta kotimarkkinoiden kasvaneen kysynnän vuoksi. Tuontitilastot eivät kuitenkaan osoita, että tarkasteltavana olevan tuotteen vientimäärä unioniin olisi vähentynyt tarkastelua koskevalla tutkimusajanjaksolla tai sen jälkeen. Tätä vahvistavat myös ylikapasiteettia koskevat päätelmät (ks. 71 kappale). 122. Lisäksi havaittiin, että voimassa olevilla toimenpiteillä ei ollut negatiivisia vaikutuksia tuojien taloudelliseen tilanteeseen. 123. Edellä esitetyn perusteella pääteltiin, että voimassa olevilla toimenpiteillä ei ole ollut merkittävää negatiivista vaikutusta tuojien taloudelliseen tilanteeseen ja että toimenpiteiden jatkaminen ei vaikuttaisi kohtuuttomasti niihin. 124. Käyttäjien etu 125. Komissio lähetti kyselylomakkeet kaikille tiedossa olleille käyttäjille. Vastauksia saatiin yhdeksältä tarkasteltavana olevan tuotteen käyttäjältä. Kuten 16 kappaleessa todettiin, bariumkarbonaatin tärkeimmät teolliset käyttäjät unionissa toimivat tiili- ja laattateollisuudessa, keramiikkasektorilla ja ferriitin tuotannossa. 126. Yksi käyttäjä totesi, että toimenpiteiden voimassaolo tai jatkuminen ei olisi käyttäjien edun mukaista, mutta se ei kuitenkaan esittänyt mitään näyttöä väitteen tueksi. Yksikään muista kyselyyn vastanneista käyttäjistä ei ilmoittanut, että toimenpiteillä olisi ollut merkittävää vaikutusta niiden liiketoimintaan ja että ne olisi lopetettava. 127. Unionin etua koskevat päätelmät 128. Edellä esitetty huomioon ottaen päätellään, ettei ole pakottavia syitä olla jatkamatta voimassa olevien polkumyyntitoimenpiteiden soveltamista. I. POLKUMYYNNIN VASTAISET TOIMENPITEET 129. Kaikille osapuolille ilmoitettiin olennaisista tosiasioista ja huomioista, joiden perusteella aiottiin suositella, että voimassa olevia toimenpiteitä jatkettaisiin. Lisäksi asetettiin määräaika, jonka kuluessa osapuolilla oli mahdollisuus esittää huomautuksia ja vaatimuksia ilmoitettujen tietojen johdosta. Tietojen ilmoittamisen jälkeen ei saatu huomautuksia. 130. Edellä selostetun perusteella ja perusasetuksen 11 artiklan 2 kohdan mukaisesti voidaan todeta, että Kiinasta peräisin olevan bariumkarbonaatin tuonnissa asetuksella (EY) N:o 1175/2005 käyttöön otettujen polkumyyntitoimenpiteiden soveltamista olisi jatkettava, ON HYVÄKSYNYT TÄMÄN ASETUKSEN: 1 artikla 1. Otetaan käyttöön lopullinen polkumyyntitulli Kiinan kansantasavallasta peräisin olevan ja tällä hetkellä CN-koodiin ex 2836 60 00 (Taric-koodi 2836 60 00 10) kuuluvan bariumkarbonaatin tuonnissa. 2. Lopullisen polkumyyntitullin määrä on seuraavien valmistajien tuottamille tuotteille jäljempänä vahvistettu kiinteä määrä: Yritys | Tulli (euroa/tonni) | Taric-lisäkoodi | Hubei Jingshan Chutian Barium Salt Corp. Ltd, 62, Qinglong Road, Songhe Town, Jingshan County, Hubei, Kiina | 6,3 | A606 | Zaozhuang Yongli Chemical Co. Ltd, South Zhuzibukuang Qichun, Zaozhuang City Center District, Shandong, Kiina | 8,1 | A607 | Kaikki muut yritykset | 56,4 | A999 | 3. Jos tavarat ovat vahingoittuneet ennen niiden luovutusta vapaaseen liikkeeseen, mistä syystä niistä tosiasiallisesti maksettua tai maksettavaa hintaa on suhteutettu tullausarvon määrittämiseksi tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93[9] 145 artiklan mukaisesti, polkumyyntitullia, joka lasketaan edellä vahvistettujen kiinteiden määrien perusteella, alennetaan prosenttimäärällä, joka vastaa tosiasiallisesti maksetun tai maksettavan hinnan suhteutusta. 4. Jollei toisin säädetä, sovelletaan voimassa olevia tullimääräyksiä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä , ja se on voimassa viiden vuoden ajan. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 343, 22.12.2009, s. 51. [2] EUVL L 189, 21.7.2005, s. 15. [3] EUVL L 343, 22.12.2009, s. 51. [4] EUVL L 189, 21.7.2005, s. 15. [5] EUVL C 78, 27.3.2010, s.4. [6] EUVL C 192, 16.7.2010, s. 4. [7] Intian polkumyyntitullit kiinalaista bariumkarbonaattia kohtaan ovat 76,06–236 USD/tonni; Yhdysvaltojen polkumyyntitullit kiinalaista bariumkarbonaattia kohtaan ovat 34,4–81,3 prosenttia. [8] Lähde: Kiinan vientitilastot. [9] EYVL L 253, 11.10.1993, s. 1. Asetus sellaisena kuin se on viimeksi muutettuna asetuksella (EY) N:o 883/2005 (EUVL L 148, 11.6.2005, s. 5).